open-index/open-wikipedia-markdown huggingface dataset:
Ilmanopeus

**Ilmanopeus** on se nopeus, jolla lentokone liikkuu ympäröivään ilmaan nähden. Ilman liikkeestä ja ilmakehän ominaisuuksista johtuen erilaisia ilmanopeuksia on useita:

***Mitattu ilmanopeus** eli **mittarinopeus** (*indicated airspeed*, **IAS**) on se nopeus, jota lentokoneen Pitot-putkea käyttävä ilmanopeusmittari näyttää. Järjestelmä vertaa nopeuden aiheuttamaa ulkoista ilmanpainetta standardoituun merenpinnan tasoon. Se ei olosuhteista riippuen välttämättä vastaa kovinkaan hyvin koneen todellista nopeutta, mutta ratkaisee koneen lento-ominaisuudet, esimerkiksi sakkausrajan, suurimman sallitun nopeuden ja ohjainpintojen käytettävyyden, jotka riippuvat koneeseen vaikuttavasta kaasun virtauksen aiheuttamasta paineesta. Mittarinopeuden yksikkönä käytetään länsimaisissa lentokoneissa solmua ja merkintää *KIAS* (*knots-indicated airspeed*), itämaisilla koneilla kilometriä tunnissa ja merkintää *IAS* (*indicated airspeed*).

***Kalibroitu ilmanopeus** (*calibrated airspeed*, **CAS**) sisältää mm. ilmanopeusmittarin Pitot-putken sijainnista aiheutuvat korjaukset ja vastaavat korkeusmittauksen korjaukset. Etenkin pienemmillä koneilla CAS on lähes sama kuin IAS, eikä ero muutenkaan ole yleensä muutamaa prosenttia suurempi. CAS:n laskemista varten tehtävät korjaukset ovat konetyyppikohtaisia ja ne on taulukoitu. Instrumenttien virheet ovat yleensä pieniä ja on mielekästä olettaa että IAS vastaa suunnilleen CAS-nopeutta.

***Ekvivalentti ilmanopeus** (*equivalent airspeed*, **EAS**) sisältää ilman kokoonpuristuvuudesta aiheutuvan korjauksen. Ilman kokoonpuristumisen merkitys kasvaa lennettäessä korkealla ja/tai suurilla nopeuksilla. EAS vastaa nopeutta merenpinnan tasolla normaaliolosuhteissa, jossa virtauksen aiheuttama paine on sama kuin TAS osoittaa. Merenpinnan tasoa vastaavissa standardiolosuhteissa EAS on sama kuin CAS tai TAS ja jos tuulta ei ole, se on myös sama kuin GS.

***Tosi-ilmanopeus** (*true airspeed*, **TAS**) vastaa koneen todellista nopeutta ympäröivän ilmamassan suhteen. Sen suhde CAS:iin riippuu ympäröivän ilman lämpötilasta ja lentokorkeudesta.

***Maanopeus** (*ground speed*, **GS**) vastaa koneen nopeutta maanpinnan suhteen. Se saadaan, kun tosi-ilmanopeudesta poistetaan tuulen vaikutus. Myötätuulessa maanopeus on tosi-ilmanopeus plus tuulen nopeus, vastatuulessa maanopeus on tosi-ilmanopeus miinus tuulen nopeus. Maakulkuneuvojen tapaan maanopeus ratkaisee matkaan kuluvan ajan. Lyhyempi lentoaika säästää huomattavasti polttoainetta, vaikka polttoaineen kulutus on tosi-ilmanopeudella sama riippumatta siitä lennetäänkö myötä- tai vastatuuleen. GS voidaan määrittää navigaatiojärjestelmillä kuten GPS.

## Lähteet
* [home.anadolu.edu.tr/~mcavcar/common/Airspeeds.pdf Airspeed Definitions], Prof. Dr. Mustafa Cavcar, School of Civil Aviation, Anadolu University
Famagusta

**Famagusta** (, ) on kaupunki ja kunta (Δήμος Αμμοχώστου, *Dímos Ammochóstou*) Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa ja kuuluu sen hallinnossa Gazimağusan alueeseen, jonka hallinnollinen keskus se on. Kyproksen tasavallan pakolaishallinnossa se kuuluu Famagustan alueeseen. Koko kunnan väkiluku on  ja varsinaisen Famagustan kaupungin väkiluku  (2011). 

Famagusta sijaitsee Kyproksen itärannikolla pääkaupunki Nikosiasta itään. Se kuuluu saaren tärkeimpiin satamakaupunkeihin Lárnakan ja Limassolin ohella. Famagusta on myös eräs Kyproksen merkittävimmistä museokaupungeista. Famagustan vanha kaupunki edustaa keskiaikaista arkkitehtuuria. Antiikin aikana Famagustan paikalla sijaitsi Arsinoen kaupunki ja sen lähellä Salamiin kaupunki, joka oli saaren merkittävimpiä.

Ennen vuonna 1974 tapahtunutta Turkin miehitystä kaupungissa oli jo noin 40&nbsp;000 asukasta, mutta miehityksen jälkeen kreikkalaiset joutuivat muuttamaan sieltä muualle. Kaupungin modernilla hotellien täyttämällä alueella asui lähinnä kyproksenkreikkalaisia, kun taas turkkilaistaustaiset asuivat lähinnä historiallisella muurien ympäröimällä alueella. Kaupungin rajat olivat miehityksen jälkeen vuosia suljettuina ulkopuolisilta. Vuoden 2003 jälkeen sinne on päässyt käymään. Varósian (myös *Varosha*, ) kaupunginosa, joka on entistä matkailualuetta ja laajuudeltaan noin viidesosa kaupungista, oli eristetty vierailijoilta vuoteen 2020.

Nykyisin Lárnakassa kotipaikkaansa pitävät jalkapallojoukkueet Anorthosis Famagusta ja Nea Salamis Famagusta ovat alun perin kotoisin kaupungista.

## Lähteet

## Aiheesta muualla

* 
* Δήμος Αμμοχώστου. Famagustan (Ammóchostoksen) kreikkalaisen kunnan verkkosivut. 
* Gazimağusa Belediyesi . Famagustan (Gazimağusan) turkkilaisen kunnan verkkosivut.
Asia (yhtye)

**Asia** on englantilainen progressiivisen rockin superyhtye, jota oli perustamassa vuonna 1981 Yesin, King Crimsonin, ELPin (Emerson, Lake & Palmer) ja The Bugglesin entisiä jäseniä.

Yhtyeessä on aikojen saatossa esiintynyt useita muusikoita, mutta huhtikuussa 2006 yhtye kasattiin jälleen alkuperäiseen kokoonpanoonsa: Geoff Downes (kosketinsoittimet, ex-The Buggles ja Yes), John Wetton (laulu ja basso, ex-King Crimson, Roxy Music, Uriah Heep, U.K. ja Wishbone Ash), Steve Howe (kitara, ex-Yes) sekä Carl Palmer (rummut, ex-The Crazy World of Arthur Brown, Atomic Rooster ja Emerson, Lake & Palmer).

Asian debyyttialbumi *[[Asia (albumi)|Asia]]* (1982) vietti viikkoja Yhdysvaltain albumilistan kärjessä ja myi kaikkiaan 6 miljoonaa kopiota,  ja se onkin yhtyeen menestynein albumi toisen *[[Alpha (albumi)|Alpha]]* (1983) albumin yltäessä enää kuudennelle sijalle ja kolmannen albumin *[[Astra (albumi)|Astra]]* (1985) jäädessä 67. sijalle. Ensimmäiset albumit tuotti Mike Stone.  

Pitkäaikaisjäsen laulaja John Payne jätti Asia-yhtyeen 2006 ja perusti ONE:n (nimi muutettiin GPS:ksi) yhdessä kahden muun Asian jäsenen, Guthrie Govanin ja Jay Schellenin kanssa. Sen sijaan Asia-yhtyeen alkuperäiskokoonpano koottiin samana vuonna 2006 juhlistamaan yhtyeen 25-vuotista taivalta. Yhtye aloitti maailmankiertueen ja kiertueelta on julkaistu livelevy. Keväällä 2008 yhtye julkaisi uuden albumin *[[Phoenix (Asian albumi)|Phoenix]]*, joka nousi Yhdysvaltain Billboardin listalla sijalle 73. Japanissa *Phoenixin* listasijoitus oli 23. Viimeisin yhtyeen albumi on *[[Gravitas (Asian albumi)|Gravitas]]*, joka julkaistiin maaliskuussa 2014. Kitaraa sillä soittaa Steve Howen tilalle tullut Sam Coulson.

Asia esiintyi Suomessa joulukuussa 2005 yhdessä Uriah Heepin ja Dion kanssa Helsingin jäähallissa, Jyväskylän Paviljongissa sekä Oulun Club Teatriassa.

## Albumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
China Hand

**China Hand** (myös nimillä **Kolmonen**, **Kaatokymppi** tai **Arabialainen**) on hieman Paskahousua muistuttava korttipeli. Kumpaankin peliin liittyy olennaisesti käsikorttien lyöminen *pinoon* numerojärjestyksessä, ja viimeinen pelaaja, jolla on käsikortteja kädessään, häviää.

## Yleistä

* Pelissä käytetään 52 kortin pakkaa.
** Korttien arvojärjestys: 3 pienin, A suurin.
** 10 voi lyödä minkä vain kortin päälle ja kaataa pakan.
** Mailla ei ole mitään merkitystä
** numeron 2 voi laittaa minkä tahansa kortin päälle ja sen päälle saa heti lyödä minkä tahansa kortin.
*** Pelaajia 2-5

## Jako

Pelaajille jaetaan aluksi kolme korttia kuvapuoli alaspäin, ja ne sijoitetaan rinnakkain pöydälle. Näitä kortteja kutsutaan *alakorteiksi*. Jokaisen alakortin päälle asetetaan yksi kortti kuvapuoli ylöspäin (*yläkortit*). Lopuksi jokaiselle pelaajalle jaetaan kolme käsikorttia.

Pelaajat voivat vaihtaa omien ylä- ja käsikorttien paikkaa keskenään ennen pelin alkua.

## Pelin kulku

# Pienimmän käsikortin omistava pelaaja aloittaa pelin asettamalla kyseisen kortin pinon alimmaiseksi.
# Pelivuoro kiertää myötäpäivään.
# Pinoon on asetettava samaa tai suurempaa numeroa oleva kortti/kortteja seuraavin ehdoin:
#* Kakkonen voidaan lyödä minkä tahansa kortin päälle.
#* Peräkkäiset neljä samaa korttia tai kymppi kaatavat pinon, jolloin kaadetut kortit siirretään syrjään.
#* Kuvakortteja saa lyödä pinoon vasta seiskan jälkeen.
# Jos kädessä on vähemmän kuin kolme korttia, on nostettava lisää pakasta.
#* Noston jälkeen voi vielä vaihtaa lyömänsä kortin pinosta, jos seuraava pelaaja ei ole ehtinyt lyödä korttia pinoon.
# Jos pelaaja ei voi laittaa pinoon yhtäkään käsikorteistaan, hän joutuu nostamaan koko pinon käsikorteikseen.
#* Poikkeus: Jos yksikään käsikorteista ei sovi pinoon, ja pakkaa on vielä jäljellä, pelaaja voi tehdä *riskinoston*. Tällöin nostetaan pakasta kortti, ja lyödään se pinoon. Jos riskinostettu korttikaan ei sovi pinoon, joutuu nostamaan koko pinon.
# Pakan loputtua
#* Pelataan käsikortit loppuun.
#* Yläkortteja saa käyttää vasta, kun ei ole enää käsikortteja. Jos siis joutuu jossain vaiheessa nostamaan pinon, on pelattava taas käsikortit loppuun.
#* Alakortteja lyödään pinoon oikeaoppisesti oikealta vasemmalle aina yksi kerrallaan katsomatta ensin, mitä kortit sisältävät.
Sulo Typpö

**Sulo Armas Typpö** (12. kesäkuuta 1905 Valkeala – 10. maaliskuuta 1987) oli Tampereen kaupunginjohtaja vuosina 1943–1957. Hän nousi kaupunginjohtajan virkaan, kun Kaarle Nordlund kuoli.

Typpö kirjoitti ylioppilaaksi Sortavalan lyseosta vuonna 1925 ja suoritti ylemmän oikeustutkinnon vuonna 1931. Hän työskenteli Tampereen kaupungin lakimiehenä vuosina 1936–1942, sosiaalitoimen apulaiskaupunginjohtajana 1942–1943 ja kaupunginjohtajana vuodesta 1943. Hän oli samalla myös Aravan puheenjohtajana 1952–1953. Vuosina 1957–1963 Typpö oli Suomen Kaupunkiliiton puheenjohtaja ja kuului sen hallitukseen vuosina 1943–1957.

## Lähteet
Phu Phan (vuoristo)

**Phu Phan** () on vuorijono Thaimaassa, joka jakaa Khoratin laakion kahteen altaaseen: pohjoiseen Sakon Nakhonin altaaseen ja eteläiseen Khoratin altaaseen. Sen korkein huippu yltää 630 metrin korkeuteen meren pinnasta.

Phu Phanin vuorijono levittäytyy seuraavien provinssien alueelle: Nongbua Lamphu, Khon Kaen, Udon Thani, Sakon Nakhon, Nakhon Phanom, Kalasin ja Mukdahan.

Vuorijonon huiput ovat muodoltaan laakeita ja pöytämäisiä, josta juontaa niiden nimikin ("phu" tarkoittaa *vuorta* laon kielessä ja isanin murteessa; "phan" taasen on *jalusta* tai *tarjotin*).

Vuorilla sijaitsee Phu Phanin kuninkaallinen palatsi. Muita nähtävyyksiä alueella ovat Nam Ounin patoallas ja Prasat Phu Phekin khmeriläisen temppelin rauniot vuodelta 1050. Alueella on kolme kansallispuistoa: Phu Phan, Phu Kao - Phu Phan Kham ja Phu Pha Lek.
Lil’ Kim

**Kimberly Denise Jones** (s. 11. heinäkuuta 1976 Brooklyn, New York, New York), taiteilijanimeltään **Lil’ Kim**, on yhdysvaltalainen rap-artisti ja näyttelijä. Hänet tunnetaan kiistanalaisesta imagostaan ja sanoituksistaan.

Lil’ Kim aloitti uransa 1990-luvun puolivälissä Christopher ”The Notorious B.I.G.” Wallacen perustamassa Junior M.A.F.I.A. -kollektiivissa, josta hän siirtyi pian soolouralle. Hän herätti huomiota korostuvan seksuaalisilla sanoituksillaan ja menestyi kaupallisesti. Heinäkuussa 2005 Kim tuomittiin vuodeksi ehdottomaan vankeuteen väärästä valasta. Vapauduttuaan noin 10 kuukautta myöhemmin hän oli menettänyt siteensä suuriin levy-yhtiöihin mutta jatkoi itsenäisesti musiikin julkaisemista.

## Diskografia
### Albumit
* *[[Hard Core]]* (1996)
* *[[The Notorious K.I.M.]]* (2000)
* *[[La Bella Mafia]]* (2003)
* *[[The Naked Truth (Lil’ Kimin albumi)|The Naked Truth]]* (2005)
**9* (2019)

### Mixtapet
* *The Queen is Here* (2006)
* *Ms. G.O.A.T.* (2008)
* *[[Black Friday (mixtape)|Black Friday]]* (2011)
* *Hard Core 2K14* (2014)
* *Lil Kim Season* (2016)

### Singlet
* 1996 "No Time" 
* 1996 "Crush on You" 
* 1997 "Not Tonight (Remix)"   
* 2000 "No Matter What They Say" 
* 2000 "How Many Licks?"  
* 2000 "Notorious K.I.M." 
* 2000 "Hold On" 
* 2001 "Lady Marmalade" (yhdessä Christina Aguileran, Pinkin ja Mýan kanssa) 
* 2001 "In the Air Tonite" 
* 2003 "The Jump Off" 
* 2003 "Magic Stick"  
* 2003 "Thug Luv" 
* 2004 "Can't Hold Us Down" (yhdessä Christina Aguileran kanssa) 
* 2005 "Lighters Up" 
* 2006 "Whoa" 
* 2007 "Hood Girl" (yhdessä Nivea Hamiltonin kanssa)
* 2009 "Download"
* 2012 "If You Love Me"
* 2017 "Took us break"

## DVD- ja VHS-julkaisut
* 2000: *Best of Lil' Kim*
* 2005: *Meaning of Family* 
* 2006: *The Brooklyn Queen* 
* 2006: *Conspiracy Ten Years Later* (dokumentti)
## Kiertueet
*The Black widow tour (2018)

## Elokuvat
* *She’s All That* (1999) 
* *[[Zoolander]]* (2001)  
* *Juwanna Mann* (2002) 
* *Those Who Walk in Darkness* (2003)  
* *Gang of Roses* (2003) 
* *Nora’s Hair Salon* (2004) 
* *[[You Got Served]]* (2004) 
* *Lil’ Pimp* (2005) (ääni)  
* *There’s a God on the Mic* (2005) (dokumentti)
* *Superhero Movie* (2008)

## Lähteet

## Aiheesta muualla
Kaarle Nordlund

**Kaarle Nordlund** (24. tammikuuta 1889 Nakkila – 8. tammikuuta 1943 Tampere) oli suomalainen kaupunginjohtaja, joka toimi Tampereen kaupunginjohtajana vuosina 1929–1943. Hän oli yksi Tampereen sosialidemokraattien johtohahmoista.

## Elämä
Nakkilan Kukonharjan Tynin talossa syntyneen Kaarle Nordlundin vanhemmat olivat kiertokoulunopettaja Adam Filemon Nordlund (1831-1892) ja Paneliasta kotoisin ollut Amanda Josefina Karlstedt (s. 1858). Hänen isänsä toimi Nakkilan kunnallislautakunnan puheenjohtajana ja kunnan esimiehenä. Kansakoulun käytyään Nordlund työskenteli harjoittelijana Valtionrautateillä 1907–1914 ja suoritti samalla Vaasan kauppakoulun 1911. Vuonna 1914 hän ryhtyi Jyväskyläässä ilmestyneen sosialidemokraattisen *[[Sorretun Voima]]n* taloudenhoitajaksi. Nordlund oli myös Jyväskylän työväenyhdistyksen puheenjohtaja.

Syksyn 1917 yleislakon aikana Nordlund oli Jyväskylän vallankumousneuvoston jäsen. Sisällissodan käynnistyttyä hänet vangittiin helmikuussa ja toimitettiin Kokkolan vankileirin ja Vaasan lääninvankilan kautta kesäkuussa Tammisaaren vankileirille. Nordlundista tehtiin vankileirin lääkintämiesten esimies eli pääsanitääri. Elokuussa hänet tuomittiin neljäksi vuodeksi kuritushuoneeseen valtiopetoksen valmistelusta. Nordlondin katsottiin laatineen kiihotuskirjoituksia *Sorretun Voimaan* sekä vallankumousneuvoston jäsenenä sekaantuneen yleislakon aikana Jyväskylässä tapahtuneisiin väkivaltaisuuksiin ja ryöstöihin. 

Nordlund armahdettiin jo syksyllä 1918, jonka jälkeen hänet palkattiin Tampereelle vakuutusyhtiö Turvan johtajaksi. Vuonna 1922 Nordlund valittiin sosialidemokraattien edustajana Tampereen kaupunginvaltuustoon ja seuraavana vuonna hänestä tuli kaupunginvaltuuston varapuheenjohtaja. Vuonna 1929 Nordlund valittiin uuden kunnallislain edellyttämään tehtävään Tampereen ensimmäiseksi kaupunginjohtajaksi. Hän oli myös Suomen Kaupunkiliiton varapuheenjohtaja sekä Osuusliike Voiman hallintoneuvoston varapuheenjohtaja.

Nordlund kuoli pitkäaikaisen sairauden jälkeen tammikuussa 1943. Hänet on haudattu Kalevankankaan hautausmaalle.  

## Perhe
Kaarle Nordlundin puoliso oli jyväskyläläinen Alli Kässi (1897-1955). Heillä oli kaksi lasta.

## Lähteet
Continental Cup 2006–2007

Jääkiekon Continental Cup järjestettiin kaudella 2006–2007 kymmenennen kerran. Lopputurnaus pelattiin kolmannen kerran peräkkäin Székesfehérvárissa, Unkarissa. Lopputurnauksessa pelasivat isäntäjoukkue Alba Volan, Tampereen Ilves, Avangard Omsk Venäjältä ja karsintojen kautta lopputurnaukseen selvinnyt Junost Minsk Valko-Venäjältä.

## 1. kierros
(22.-24. syyskuuta 2006)

### Lohko A

(*Progymin pelejä ei ole laskettu pisteisiin mukaan. Progym tuli armenialaisen Uratu HC:n tilalle. Uratu joutui jäämään pois terveysongelmien vuoksi.*)

**Ottelut**
*Progym Gheorgheni - Steaua Bukarest 1-11
*Academica Sofia - Slavija Ljubljana 0-9
*Slavija Ljubljana - Progym Gheorgheni 2-1
*Steaua Bukarest - Academica Sofia 12-0
*Academica Sofia - Progym Gheorgheni 1-5
*Steaua Bukarest - Slavija Ljubljana 5-4

### Lohko B

(*Crvena Zvezdan pelejä ei ole laskettu pisteisiin mukaan. Crvena Zvezda tuli turnauksesta vetäytyneen belgialaisen White Caps (Turnhout), tilalle. Lisäksi Medvescak hylättiin, sillä joukkueen kokoonpanossa oli pelaajia alle vaaditun minimimäärän (15+2).*)

**Ottelut**
*Crvena Zvezda - Medvescak 5-3
*Partizan - Polis Akedemisi 20-0
*Medvescak - Polis Akedemisi 15-3
*Crvena Zvezda - Partizan 1-7
*Polis Akedemisi - Crvena Zvezda 2-10
*Partizan - Medvescak 9-2

## 2. kierros
(13.-15. lokakuuta)

### Lohko C

**Ottelut**
*SønderjyskE - Salzburg 4-5 ja.
*Nottingham - Rouen 2-6
*Salzburg - Nottingham 5-2
*Rouen - SønderjyskE 2-5
*Nottingham - SønderjyskE 2-4
*Rouen - Salzburg 0-6

### Lohko D

**Ottelut**
*Puigcerdà - Steaua 1-10
*Cracovia - Kazahmys 2-4
*Steaua - Kazahmys 1-4
*Cracovia - Puigcerdà 6-2
*Kazahmys - Puigcerdà 12-0
*Steaua - Cracovia 2-6

### Lohko E

**Ottelu**
*Partizan Belgrade - Sokol Kiev 0-11
*Energija Elektrenai - Riga 2000 3-8
*Riga 2000 - Partizan Belgrade 8-0
*Sokol Kiev - Energija Elektrenai 10-1
*Sokol Kiev - Riga 2000 3-2
*Energija Elektrenai - Partizan Belgrade 6-4

## 3. kierros
(17.-19. marraskuuta)

### Lohko F

**Ottelut**
*Kazahmys - Sokol Kiev 6-2
*Junost Minsk - Red Bull Salzburg 1-0
*Red Bull Salzburg - Kazahmys 2-7
*Sokol Kiev - Junost Minsk 2-7
*Red Bull Salzburg - Sokol Kiev 6-3
*Junost Minsk - Kazahmys 2-1 ja.

## Lopputurnaus
(5.-7. tammikuuta)

**Ottelut**

**Pistepörssi**
*1. Konstantin Gorovikov (Omsk) 3+1=4
*2. Igor Andryushchenko (Minsk) 1+3=4
*3. Jussi Pesonen (Ilves) 1+3=4
*4. Tomas Chlubna (Minsk) 2+1=3
*5. Aleksei Kalyuzhny (Omsk) 1+2=3
*6. Lassi Mattila (Ilves) 1+2=3
*7. Toni Koivisto (Ilves) 2+0=2
*8. Denis Denisov (Omsk) 1+1=2
*9. Anton Kuryanov (Omsk) 1+1=2
*10. Pasi Määttänen (Ilves) 1+1=2
*11. Gábor Ocskay (Alba) 1+1=2
*12. Maxim Yakutsenia (Omsk) 1+1=2
*13. Evgeny Khatsey (Omsk) 0+2=2
Lucia Popp

**Lucia Popp** (12. marraskuuta 1939 – 16. marraskuuta 1993) oli slovakialainen sopraanolaulaja. 

Popp esiintyi ensimmäistä kertaa julkisesti Bratislavassa ollessaan 23-vuotias. Tällöin hän lauloi *Yön kuningattaren* osuuden Mozartin *[[Taikahuilu]]ssa*. Kun Herbert von Karajan kuuli Poppin laulavan 1963, hän tarjosi tälle tilaisuutta tulla esiintymään Wienin valtionoopperaan. Popp hyväksyi ja saikin pian kolmen vuoden esiintymissopimuksen. 

Vuonna 1966 Popp pääsi esiintymään Covent Gardenin oopperaan Lontooseen, jossa hänellä oli osuus Giuseppe Verdin oopperassa *[[Un ballo in maschera]]*. Sopraano pääsi pian laulamaan myös New Yorkin Metropolitan-oopperaan. 

Poppin tunnetuin rooli oli pitkään Yön kuningatar Taikahuilussa. Pian hän omaksui rooleja myös muista Mozartin teoksista sekä esimerkiksi Richard Straussin ja Leoš Janáčekin oopperoista. Hän teki yhteistyötä useiden tunnettujen kapellimestarien, kuten Leonard Bernsteinin, Lorin Maazelin, Neville Marrinerin, Charles Mackerrasin, Rafael Kubelikin, Bernard Haitinkin ja Georg Soltin kanssa. 

Popp menehtyi pahanlaatuiseen aivokasvaimeen 1993, ollessaan 54-vuotias.

## Lähteet
Kansanusko

**Kansanusko** tarkoittaa tavallisen kansan uskonnonharjoitusta oman perheensä, kyläyhteisönsä tai koko väestön piirissä, siis ei järjestäytyneenä uskontona. Perinteisesti kansanusko on liittynyt talonpoikaisyhteisöihin, nykyisin myös työväenluokkaisiin tavallisten ihmisten kaupunkiyhteisöihin. Kansanuskoon kuuluu kansanperinteenä siirtyviä käsityksiä yliluonnollisesta, sekä tarinoita ja legendoja.

## Piirteet

Kansanusko on näkökulmaltaan ensisijaisesti ylimaailmallista eikä historiallista. Kansanuskon historia ei ulotu eläviä muistoja kauemmas, paitsi kun siitä on tullut myyttistä. Historiallisuuden sijaan kansanusko liittyy vuodenkiertoon, kylvöön ja sadonkorjuuseen sekä paikalliseen maantieteeseen. Myös historiallisten uskontojen, kuten juutalaisuuden ja kristinuskon harjoittajat viettävät edelleen tällaisia kansanuskontomaisia vuodenaikajuhlia. Maantieteeseen kansanuskossa liittyvät pyhien paikkojen ja pyhiinvaelluskohteiden kunnioittaminen. Kansanuskoon kuuluu lisäksi ihmisen elämänkaaren vaiheiden juhlintaa, kuten kaste, konfirmaatio, häät, syntymä ja hautajaiset, ja niihin liittyvät siirtymäriitit.

Kansanuskoon kuuluu usein myös uskoa ihmeisiin sekä yliluonnolliseen, niin hyvään kuin pahaankin. Jotkut uskovat enteiden, amulettien, ennustamisen, näkyjen, äänien, merkkien ja taikuuden voimaan.

Kansanuskoa ei opetella kirjoista, vaan kansanusko siirtyy eteenpäin yleensä suullisesti oman perheen ja yhteisön jäsenten sekä paikallisten hengellisten johtajien, kuten karismaattisten shamaanien, evankelistojen ja pappien sanojen ja esimerkin kautta. Nykyaikana kansanuskoa opitaan myös viestimien kautta. Pyhiä kirjoja, kuten Raamattua ja Koraania, luetaan ja ymmärretään suoraan, kuin merkkinä tai ihmeenä, ilman historiallista näkökulmaa.

Kansanuskosta on usein noussut kansanliikkeitä, jotka tavoittelevat yhteiskunnallisia muutoksia tai vallankumousta.

## Kansanuskoja
* Balttilainen muinaisusko
* Saamelainen muinaisusko
* Šintolaisuus
* Skandinaavinen muinaisusko
* Suomalainen muinaisusko
* Virolainen mytologia ja muinaisusko

## Kansanuskoon liittyviä aiheita
* Kansanlääkintä
* Loitsu
* Noita
* Taikausko
* Tietäjä

## Lähteet

## Kirjallisuutta
* Järvinen, Antero: *Ihmiset ja eläimet*. Helsinki: WSOY, 2000.
* 
* Nirkko, Juha (toim.): *Lykyn avain. 999 vanhaa taikaa ja uskomusta.* Kirjokansi 207. Suomalaisen Kirjallisuuden Seura 2019.
* Vuorela, Toivo: *Paha silmä suomalaisen perinteen valossa.* Kirjokansi 2010. Suomalaisen Kirjallisuuden Seura. 2019. Toinen, uudistettu painos vuonna 1960 julkaistusta teoksesta.

## Aiheesta muualla
Irti (Ismo Alangon albumi)

**Irti** on Ismo Alangon albumi vuodelta 1996. Levy on Alangon kokeilu tehdä albumi kiireessä. *”Levyt tulee sen myötä, että on materiaalia. No, olen semmoisenkin tehnyt kerran, että on päätetty tehdä levy nyt - kaksi viikkoa aikaa, selkä seinää vasten, ja biisit siitä. Mutta se ei ole ihanteellisin tapa tehdä. Kyllä se levy julkaistiinkin [Irti], mutta yleensä on lähdetty siitä, että musiikin täytyy olla ensin, ja sitten aletaan miettiä levyjä.*”  Levyn kokoonpano keikkaili ilman ”Izmo” Heikkilää nimellä Ismo Alanko & Vapaat Soittajat. Levyltä julkaistiin single, jolla on Izmon remix-versiot kappaleista ”Kriisistä kriisiin” ja ”Rokin kreivi” sekä levyllä julkaisematon kappale ”Muutetaan pois”. 

## Kappaleet
Kaikki kappaleet säveltänyt ja sanoittanut Ismo Alanko, sovittanut Alanko paitsi ”Piste” (Alanko - Heikkilä) ja ”Aika kuolla” (Alanko - Kätkä).

# 
# 
# 
# 
# 
# 
# 
# 
# 
# 
# 

## Muusikot
* Ismo Alanko – laulu, kitara, sello ("Rakkauden tila")
* Ippe Kätkä – rummut, lyömäsoittimet
* Izmo Heikkilä – syntetisaattorit
* Jouko Hohko – basso, laulu
* Teho Majamäki – marimba, vibrafoni, kosketinsoittimet, lyömäsoittimet
* Riku Mattila – kitara, äänitys, miksaus, tuotanto

+

* Costi – laulu (”Elämä on hauras”)

### Tuotanto
* Heikki Iso-Ahola – apulaisäänittäjä
* Mika Jussila – editointi, masterointi
* Pauli Saastamoinen – editointi
* Stefan Lindfors – Kansien konsepti ja graafinen ulkoasu
* Adam C. Wells – Adobe PhotoShop & QuarkXpress
* Lora Ditko – valokuvat
* Marco Melander – valokuvat

## Lähteet
Sadruddin Aga Khan

**Sadruddin Aga Khan** (; 17. tammikuuta 1933 – 12. toukokuuta 2003) oli UNHCR:n pääsihteeri vuosina 1965–1977. Hänen Unesco-aikanaan tapahtui muun muassa Assuanin padon rakentaminen ja Abu Simbelin temppelin siirto.

## Elämäkerta

Aga Khan syntyi Neuilly-sur-Seinessä Ranskassa. Hänen isänsä oli Aga Khan III ja äitinsä Andrée Carron. Hän sai koulutuksensa Lausannessa ja Yhdysvalloissa. Ollessaan UNHCR:n pääsihteeri hän asui Genevessä Sveitsissä. Ennen UNHCR:n pääsihteeriyttä hän oli Unescon jäsen vuodesta 1961.

Sadruddin Aga Khanin velipuoli Aly Khan, joka oli YK:n yleiskokouksen varapuheenjohtaja ja edusti Pakistania, oli naimisissa lyhyen aikaa Hollywood-tähti Rita Hayworthin kanssa. Nykyinen Aga Khan on Sadruddin Aga Khanin veljenpoika Aga Khan IV. 

27. elokuuta vuonna 1957 hän nai   Bellerivessa Sveitsissä anglointialaisen  mallin Nina Dyerin (1930–1965) joka oli saksalaisen teollisuusmiehen paroni Hans Heinrich Thyssen-Bornemiszan entinen vaimo. Dyer kääntyi islamiin häiden aikana.  He erosivat vuonna 1962. Vuonna 1972 hän nai Länsi-Intian saaristossa englantilaisen Catherine Aleya Beriketti Sursockin (s. 1938). 

Sadruddin Aga Khan kuoli syöpään Bostonissa Yhdysvalloissa. 

Aga Khanilla oli Ranskan, Iranin ja Sveitsin kansalaisuudet. Hän puhui sujuvasti ranskaa, englantia, saksaa, italiaa, farsia ja arabiaa. 

## UNHCR:n pääsihteerinä

UNHCR:n pääsihteerinä Sadruddin Aga Khan joutui käsittelemään muun muassa Bangladeshin itsenäisyyssodan seurauksena syntynyttä pakolaisvirtaa ja hutujen massapakoa Burundista Tansaniaan sekä vietnamilaisten venepakolaisten auttamista. Vuonna 1972 Ugandassa Idi Amin karkotti tuhansia aasialaisia, mikä oli yksi Aga Khanin vaikeimmista ongelmista. Sadruddin Aga Khan kilpaili YK:n pääsihteerin virasta 1981 muttei tullut valituksi. 
## Lähteet
*
*

## Aiheesta muualla
Arar

**Arar** () on kaupunki al-Hudud aš-Šamaliyahin provinssissa Saudi-Arabian pohjoisosassa. Se on provinssinsa pääkaupunki. Al-Hudud aš-Šamaliyahin provinssilla on yhteistä rajaa Irakin kanssa.

Kaupungin perustivat 1950-luvun alussa puolipaimentolaiset, joita paikalle houkutteli Trans-Arabian öljyputkea varten aloitettu vedentuotanto. Kaupungin väkiluku on kehittynyt Saudi-Arabian väestönlaskentojen mukaan seuraavasti: 108&nbsp;055 (1992), 145&nbsp;237 (2004) ja 167&nbsp;057 (2010).

Kaupunki sijaitsee 565 metriä merenpinnan yläpuolella ja kaupungissa vallitsee aavikkoilmasto. Vuoden mittaan vuorokauden ylin lämpötila vaihtelee 16–42&nbsp;°C:n välillä ja alin lämpötila 3–26&nbsp;°C: välillä. Viilentä on tammikuussa ja lämpimintä elokuussa. Vuosittainen sadanta on noin 50 millimetriä. Sateisinta on marraskuun ja huhtikuun välillä, jolloin saadaan lähes koko vuoden sademäärä.

Kaupungissa on muun muassa tekninen oppilaitos, sairaala ja lentokenttä. Pääelinkeinot ovat maatalous ja karjankasvatus. Viljelykasveja ovat sinimailanen (alfa-alfa), taateli, hedelmät ja vihannekset.

## Lähteet
Judas Iscariot

**Judas Iscariot** oli yksi ensimmäisistä yhdysvaltalaisista black metal -yhtyeistä, joka toimi lähinnä 1990-luvulla. Judas Iscariot on Andrew Harrisin, paremmin tunnettuna Akhenatenin, sooloprojekti, tosin vuodesta 1999 lähtien yhtyeessä on ollut sessiorumpaleita. Yhtye aloitti *Heidegger*-nimisenä. 25. elokuuta 2002 Akhenaten ilmoitti lopettavansa Judas Iscariotin, muun muassa kuuden studioalbumin ja neljän EP:n jälkeen. Päivämäärä on sama, jona Friedrich Nietzsche (Akhenatin suuri vaikuttaja) kuoli.

## Jäsenet
### Viimeinen kokoonpano
* Akhenaten - laulu, kitara, basso, rummut

### Entiset jäsenet
* Cryptic Winter - sessiorummut (1999-2001)
* Kanwulf - kitara (live, 2000)
* Lord Imperial - basso (live, 1999-2000)
* Proscriptor - rummut (live, 1999)
* Butcher - rummut (live, 2000)

## Diskografia
### Studioalbumit
* *[[The Cold Earth Slept Below]]* (1996)
* *[[Thy Dying Light]]* (1996)
* *[[Of Great Eternity]]* (1997)
* *[[Distant in Solitary Night]]* (1999)
* *[[Heaven in Flames]]* (1999)
* *[[To Embrace the Corpses Bleeding]]* (2002)
* *[[An Ancient Starry Sky]]* (2018)

### EP:t
* *Arise, My Lord...* (1996)
* *Dethroned, Conquered and Forgotten* (2000)
* *March of the Apocalypse* (2002)
* *Moonlight Butchery* (2002)
* *Midnight Frost (To Rest with Eternity)* (2003)

### Splitit
* Judas Iscariot / Weltmacht (1999)
* *None Shall Escape the Wrath* (Krieg, Eternal Majesty, Macabre Omen, 2000)
* *To the Coming Age of Intolerance* (Krieg, 2001)

### Kokoelmat
* *From Hateful Visions* (2000)
* *Midnight Frost (To Rest with Eternity)* (2002)

## Lähteet

## Aiheesta muualla
* 
* Judas Iscariot -fanisivusto
Faisal ibn Musa’id

**Faisal ibn Musa’id ibn Abdilaziz** (4. huhtikuuta 1944 Riad – 18. kesäkuuta 1975 Riad) oli Saudi-Arabian kuninkaan Faisal ibn Abdilaziz Al Sa’udin veljenpoika ja tämän murhaaja.

## Elämäkerta
Faisal ibn Musa’id syntyi Saudi-Arabian pääkaupungissa Musa’id ibn Abdilazizille, jonka isä puolestaan oli Ibn Sa’ud. Hänen äitinsä oli Watfa ja sisaruksensa Khalid, Bandar ja al-Jauhara.

Faisal ibn Musa’idin tiedetään opiskelleen Yhdysvalloissa, jossa hän jäi vuonna 1970 kiinni LSD:n levittämisestä. Lähdettyään Yhdysvalloista hän vietti jonkin aikaa Beirutissa ja kävi myös Itä-Saksassa ennen palaamistaan Saudi-Arabiaan. Siellä hänen passinsa takavarikoitiin, koska hän oli aiheuttanut ongelmia ulkomailla oleskellessaan. Hän pääsi opettamaan Riadin yliopistoon (nyk. Kuningas Saudin yliopisto) ja piti samalla yhteyttä Yhdysvalloissa tapaamaansa tyttöystävään.

Faisal ibn Musa’id meni 25. maaliskuuta 1975 Riadin kuninkaalliseen palatsiin, jossa kuningas oli juhlistamassa islamin profeetan Muhammadin syntymäpäivää mawlidia. Kuningas tunnisti veljenpoikansa, jolta hän odotti suutelua kunnianosoitukseksi. Veljenpoika kuitenkin otti esiin pistoolin ja ampui useita kertoja kuningasta kohti. Kuningas vietiin sairaalaan, mutta hän kuoli vammoihinsa.

Faisal ibn Musa’id pidätettiin. Hän joutui oikeuden eteen, jossa hänet todettiin syylliseksi kuninkaan salamurhaan ja tuomittiin kuolemaan. Hänet teloitettiin Riadissa 18. kesäkuuta 1975.

## Lähteet
Kyltti

**Kyltti** eli **kilpi** (usein myös *merkki*, laatta tai *taulu*) on mikä tahansa kuvan, tekstin tai molemmat sisältävä, jotain tiedotusta varten käytetty yleisimmin metallista, muovista tai puusta valmistettu esine. Kylttinä ei kuitenkaan pidetä esimerkiksi päällystämättömiä A4 papereita yms. tiedotteita. Sähköisiä kilpiä, joissa olevaa tekstiä tai kuviota voidaan digitaalisesti muokata tai vaihtaa, kutsutaan yleensä näytöiksi lukuun ottamatta joukkoliikennevälineiden sähköisiä linjakilpiä.  

Kyltit on tavallisesti nimetty käyttötarkoituksen mukaan. Näitä ovat mm.
*mainoskyltit
*nimikilvet, esimerkiksi sähkölaitteessa, rakennusten seinillä tai postilaatikoissa. Niissä voi olla esimerkiksi henkilöiden, yritysten tai paikkojen nimiä.
*Liikennemerkki on tavallisesti maahan pystytetyn pylvään päässä oleva taulu, jonka tarkoitus on opastaa tai neuvoa ihmisiä oikeisiin paikkoihin, varoittaa vaaroista sekä ilmoittaa rajoituksista ja kielloista.
*Sähkölaitteiden arvokilvet
*Rekisterikilvet
*Linjakilvet, joissa näkyy, millä linjalla joukkoliikenneväline on, ja mikä on sen määränpää.
*Varoituskilvet, joilla voidaan varoittaa esimerkiksi työmaasta, kemiallisesta vaarasta tai melusta.
*Katukilvet, joissa lukee kyseisen kadun, tien tai muun liikenneväylän nimi.
*Opaskilvet, joilla kerrotaan kohteiden sijainteja tai suuntia ja usein myös etäisyyksiä.

## Esimerkkejä

Kuva:Finland road sign 155 (1995–2020).svg|Liikennemerkki, joka varoittaa hirvivaarasta
Kuva:Neon Massage Sauna.jpg|Hieronta- ja saunakyltti
Kuva:Biohazard.svg|Tämä biovaara-kyltin kuvio on täysin sopimuspohjainen, eli kuvio ei liity suoranaisesti kuvaamaansa asiaan.
Kuva:Military Area sign in Hiukkavaara Jul-Aug2008.jpg|Sotilasalueen kyltti


## Aiheesta muualla
Sankt Gallen

**Sankt Gallen** eli **St. Gallen** (, , , ) on Sankt Gallenin kantonin pääkaupunki Koillis-Sveitsissä, noin 65 kilometriä Zürichistä itään, lähellä Bodenjärveä ja Liechtensteinin ja Itävallan rajan tuntumassa.

## Historia
Kaupungin katsotaan saaneen alkunsa vuonna 612 irlantilaisen munkki Galluksen asetuttua asumaan erakkomajaan Steinachin joen varrelle. Kaupunki on kehittynyt hänen muistokseen noin vuonna 720 perustetun St. Gallenin luostarin ympärille, joka on Unescon maailmanperintökohde. 

Kaupungista oli 1200-luvulle tultaessa kehittynyt tärkeä kauppapaikka, ja siellä tuotettiin vientiin maineikkaita pellavakankaita. Keskiajan lopulla St. Gallen oli ainoa sveitsiläinen kaupunki, jolla oli edustustoja ulkomailla. Joachim von Watt toi kaupunkiin uskonpuhdistuksen vuonna 1529, jolloin kaupungissa puhkesi levottomuuksia. Luostari säilyi kuitenkin katolisena saarekkeena muutoin protestanttisessa kaupungissa. 1700-luvun alkupuolella puuvilla alkoi syrjäyttää pellavan asemaa, ja St. Gallenissakin tuotantotekniikat muuttuivat. Vientiä harjoittava puuvillateollisuus työllisti vuonna 1790 noin 40&nbsp;000 naista. Vuonna 1803 St. Gallen ympäröivine alueineen liittyi Sveitsin liittovaltioon uutena protestanttisena kantonina, minkä seurauksena luostari lakkautettiin vuonna 1805.

1820-luvulla St. Galleniin tulivat kehruukoneet, ja alkoi sen kulta-aika. Vuonna 1913 St. Gallenilla oli hallussaan maailman tekstiilituotannosta puolet, josta se laski 2000-luvun alkuun mennessä 0,5 prosenttiin. 

## Talous
St. Gallen tunnetaan teollisuuskaupunkina, jonka päätuotantoaloja ovat puuvilla-, lasi- ja metalliteollisuus. Puuvillatuotanto keskittyy nykyisin erikoistuneisiin pienyrityksiin, jotka toimittavat korkeatasoisia designtuotteita maailman johtaville muotitaloille. Esimerkiksi Lacosten kuuluisa krokotiililogo on tuotettu St. Gallenissa. Suuri osa tarkkuustyöstä tapahtuu edelleen käsityönä työllistäen noin 2&nbsp;000 ihmistä.

## Liikenneyhteydet
Moottoritie A1 kulkee Sankt Gallenin kautta. Kaupunki on rautateiden solmupiste: SBB:n rautatie Winterthurista Rorschachiin kulkee sen kautta. Lisäksi Appenzeller Bahnenin rautatiet Herisauhun, Appenzelliin ja Trogeniin sekä Schweizerische Südostbahnin rata Romanshorniin alkavat Sankt Gallenista. St. Gallen-Altenrheinin lentoasema sijaitsee noin 15 kilometriä kaupungista itään, aivan Itävallan rajalla.

## Koulutus
Kaupungissa toimii alun perin vuonna 1898 perustettu saksankielinen St. Gallenin kantonin ylläpitämä St. Gallenin yliopisto (, HSG).

## Urheilu
FC St. Gallen on sanktgallenilainen jalkapalloseura. Sen kotistadion on Kybunpark.

## Nähtävyydet
St. Gallenin luostarin yhteydessä on merkittävä vuonna 1767 valmistunut, Peter Thumbin suunnittelema barokkikatedraali, ja sitä ympäröi pittoreski vanhakaupunki.

## Muuta
Ruotsin kuningas Kustaa IV Aadolf, Suomen viimeinen kuningas, kuoli Sankt Gallenissa vuonna 1837.

## Lähteet
*
* 

### Viitteet

 	

## Aiheesta muualla
Suuntapiirrin

**Suuntapiirrin**, **suunturi**, **riiksmotti**, **riimotti** (ruotsin sanasta *ett ritsmått*) on työkalu, jonka avulla voidaan piirtää työkappaleeseen sen sivujen suuntaisia apuviivoja. Suuntapiirtimen avulla voidaan esimerkiksi merkitä kappaleeseen työstettävän uran tai siitä muuten poistettavan osan rajat, jos ne ovat työkappaleen jonkin sivun kanssa yhdensuuntaiset. Suuntapiirtimen piirtokärki tekee kappaleeseen uran, joka voidaan vahvistaa kynällä paremmin näkyväksi viivaksi. 

Suuntapiirtimeen kuuluvat seuraavat osat:
# *pääpuu*
# *aisat*
# *kiila*
# *piirtokärjet*

Pääpuussa on kutakin aisaa varten reikä. Reiässä aisaa voidaan liikutella oikean piirtokohdan säätämiseksi, kunnes aisa lukitaan paikoilleen kiilan avulla. Piirtokärjet ovat metallia. Puisessa kansanomaisessa suunturissa piirtokärkinä voidaan käyttää pieniä nauloja.

Samaan tehtävään käytettävästä variantista käytetään myös nimityksiä **työntöpiirtopuikko** eli **viirutin**.

## Aiheesta muualla
* Museosuomi: suuntapiirrin
Khalid Islambuli

**Khalid Ahmed Showky El-Islambuli** (15. tammikuuta 1955 – 15. huhtikuuta 1982) oli Egyptin presidentin Anwar Sadatin murhan pääsuunnittelija ja -tekijä. 

Islambuli oli kotoisin pohjoisesta Egyptistä ja opiskeli sotilasakatemiassa. Hän oli arvoltaan luutnantti ja kuului Egyptin islamilainen jihad -järjestöön. 

Islambuli osallistui 6. lokakuuta 1981 voitonpäivän paraatiin Kairossa. Presidenttiä kohti heitettiin kranaatteja, ja Islambuli ampui Sadatin rynnäkkökiväärillään. Hänet ja muut salaliittolaiset pidätettiin. Islambuli todettiin syylliseksi ja tuomittiin kuolemaan. Hänet teloitettiin 15. huhtikuuta 1982. 

Islambulia pidettiin Iranissa marttyyrinä. Eräs katu Teheranissa nimettiin hänen mukaansa.

## Lähteet
Narodnyi Artist

**Narodnyi Artist** () on venäläinen versio brittiläisestä Pop Idol -ohjelmasta. 
Koelauluja on järjestetty muun muassa Moskovassa, Voronežissa, Pietarissa ja Kazanissa.
Ensimmäisen kauden voitti Aleksei Goman, toisen kauden Ruslan Alehno ja kolmannen Amarhuu Borhuu. Narodnyi Artist -kilpailuun on osallistunut ihmisiä myös Ukrainasta, Valko-Venäjältä ja Mongoliasta.
Lidingön silta

**Lidingön silta** on Tukholman ja Lidingön kaupunkien välinen siltayhteys Ruotsissa.

Ensimmäinen silta Lidingön saarelle oli rakennettu vedessä kelluville lautoille vuosien 1802–1803 aikana. Silta oli lähes 750 metrin pituinen ja seitsemän metrin levyinen. Vuonna 1811 rajuilma vaurioitti siltaa, kuten myös vuonna 1858. Tämä silta oli kuitenkin laivojen tiellä, kun Värtahamnenin satama otettiin käyttöön. Tukholman kaupunki purki sillan ja rakensi vuonna 1884 uuden välille Ropsten–Torsvik, se oli lähes yhtä pitkä kuin edeltäjänsä. Silta oli Tukholman pisin ja samalla maailman pisin kelluva silta. Leveyttä sillalla oli 12 metriä. Ajorata kulki vain 10–15 senttiä vedenpinnan yläpuolella. Nopeusrajoitus sillalla oli 10&nbsp;km/h, kuorma-autoille 8&nbsp;km/h.

## Vanha Lidingön silta
Vuonna 1925 paikalle rakennettiin teräsilta avattavalla kääntösillalla. Pituutta sillalla oli 750 metriä. Siinä oli yksi ajokaista suuntaansa ja kaksi junaraidetta Lidingöbanan-raitiotieyhteyden käyttöön. Siltamaksua perittiin vuoteen 1946 asti, autoilta perittiin 50 äyriä, 10 äyriä jalankulkijoilta ja jopa sioilta 5 äyriä. Myös Lidingönradan matkustajilta perittiin maksua. Huonokuntoista siltaa peruskorjattiin vuosina 1983–1986. Tavaraliikenne sillalla jouduttiin lakkauttamaan, sillä radan heikko kunto kesti enää vain henkilöliikennettä. Nykyään sillalla on jalkakäytävä, pyörätie ja yksi raide.

Kun silta täytti kymmenen vuotta vuonna 1935, sen oli ylittänyt 11 miljoonaa jalankulkijaa, 17,4 miljoonaa raitiovaunumatkustajaa, 1,6 miljoonaa linja-automatkustajaa, 400&nbsp;000 moottoripyörää, 900&nbsp;000 henkilöautoa, 3,7 miljoonaa raskasta ajoneuvoa ja 5 600 tavaravaunua.

## Uusi Lidingön silta
Liikenteen kasvaessa päätettiin vuonna 1963 uuden sillan rakentamisesta, ja se valmistui 3. elokuuta 1971. Pituutta sillä on 997 metriä, leveyttä 24 metriä ja vapaata korkeutta sillan alla 12,5 metriä. Silta on jaettu kymmeneen jänteeseen, joista pisin on 73,5-metrinen. Nykyinen silta on varsin kookas välittääkseen liikennettä ainoastaan mantereelta Lidingöön, nyttemmin on alettu hahmotella yhteyden jatkamista Lidingön kautta Vaxholmiin ja Åkersbergaan Österåkeriin. Vuonna 2006 suunniteltiin vakavasti lauttayhteyden perustamista Lidingön saarelta Nackaan. Siltaa tai tunneliyhteyttä etelään ei suunnitella.

Kuntaraja Tukholman ja Lidingön välillä kulkee 350 metrin etäisyydellä Ropstenin rannasta.

## Lähteet

## Aiheesta muualla

*Video, jossa raitiovaunu ajaa Lidingön sillan ylitse
Tavastia

**Tavastia** on Hämeen uuslatinankielinen nimi ja voi tarkoittaa ainakin seuraavia:

*Hämeen historiallinen maakunta
*Kanta-Hämeen maakunta
*Tavastia-klubi, rock-klubi Helsingissä
*Ammattiopisto Tavastia, ammattioppilaitos Hämeenlinnassa 
*Tavastia ry, Helsingin yliopiston Hämäläis-Osakunnan seniorijärjestö
*2512 Tavastia, asteroidi.
Ray Lema

**Ansi Ray Lema** (s. 1946) on kinshasankongolainen muusikko.

Lema syntyi Lufutotossa. Hän työskenteli silloisen Zairen kansallisbaletissa ennen lähtemistään Yhdysvaltoihin 1979 ja sen jälkeen Eurooppaan. Hänen ensimmäiset albuminsa olivat *Koteja* (1982), *Kinshasa-Washington DC-Paris* (1982), *Médecine* (1985) ja *Bwana Zoulou Gang* (1988). Sen jälkeen Lema solmi levytyssopimuksen Island Recordsin kanssa ja saavutti kansainvälistä suosiota albumeillaan *Nangadeef* (1989) ja *Gala* (1990).

Lema on säveltänyt jonkin verran elokuvamusiikkia.

## Lähteet
Amarhuu Borhuu

**Amarhuu Borhuu** (, ; s. 1. heinäkuuta 1987) on venäläinen laulaja, joka on syntynyt Mongoliassa. Nykyään hän asuu Ulan-Udessa. Hän tuli tunnetuksi Venäjällä Narodnyi Artist -laulukilpailusta, jossa hän voitti kolmannen kauden 61,7% ääniosuudella.
Little Mary Mixup

**Little Mary Mixup** on suomalainen yhtye, joka on saanut nimensä sarjakuvasta.

## Kokoonpanossa soittaneet
*Kikke Heikkinen, laulu, kitara 
*Anne Perttula, laulu 
*Tiina Tenhunen, basso 
*Reija Nieminen, basso (jätti kokoonpanon 1990-luvun alkuvuosina) 
*Tarja Lotvonen, rummut 
*Riitta Talasniemi, laulu
*Kaarina Kilpiö, laulu, rummut
*Kim Mansnerus, kitara 
*Micke Söderström, laulu, basso 
*Assi Karttunen, koskettimet

## Diskografia
*Pretty lies/Bedtime (1990)
*Sway (1990)
*Olio (1999)

## Lähteet

* Tiedot kokoonpanosta: 

## Aiheesta muualla
*
BioPalatset

**BioPalatset** on joukko ruotsalaisia elokuvateattereita, joista SF Bio omistaa kaksi ja Astoria Cinema sekä Svenska Bio kummatkin yhden. BioPalatset-teatterit kuuluvat Ruotsin suurimpiin elokuvateattereihin. Sandrew Metronome, joka myöhemmin siirtyi Astorian omistukseen, rakennutti BioPalatset-teatterit. Ensimmäinen rakennettiin Tukholmaan, toinen Malmöhön, kolmas Göteborgiin ja neljäs Borlängeen.
Astoria Cinema joutui talousvaikeuksiin ja syksyllä 2006 yhtiö myi Borlängen BioPalatset Svenska Biolle. Kesällä 2007 Astoriaa haettiin vararikkoon, ja yhtiö myi Tukholman ja Göteborgin BioPalatset-teatterit SF Biolle. Täten yhtiö säästyi vararikolta.
Mooren paradoksi

**Mooren paradoksi** on pragmatiikkaan ja logiikkaan liittyvä paradoksi. Nimeä "Mooren paradoksi" käytti ensimmäisenä tiettävästi filosofi Ludwig Wittgenstein. Esimerkiksi väite ”Sataa, mutta en pidä totena että sataa.” (= ”Sataa, mutta ei sada.”). Väite voi olla totta, mutta sanoja ei voi itse pitää totena sitä mitä sanoo. Filosofi G. E. Moore totesi, että henkilö, joka ajattelee näin, on älyllisessä umpikujassa. Mooren paradoksia tarkastellaan muun muassa Jaakko Hintikan teoksessa *Knowledge and Belief* (1962). 

Wittgensteinin mukaan henkilö, joka toimii Mooren paradoksin mukaisesti, syyllistyy oman väitteensä ns. epistemologiseen häpäisyyn.  

## Lähteet

## Kirjallisuutta

*
Kylpyhuone

**Kylpyhuone** (lyhenne kh.) on  peseytymiseen tarkoitettu huonetila, jossa on suihkutila tai kylpyamme. Lisäksi kylpyhuoneessa on usein WC-istuin. Kylpyhuone voi olla varustettu myös vaatepesua ja kuivausta varten. Piirustusmerkintänä käytetään lyhennettä KPH.

Pesuhuone on kylpyhuonetta muistuttava mutta ainoastaan peseytymiseen tarkoitettu tila, joka sijaitsee usein saunan, uima-altaan tai muun vastaavan yhteydessä. 

## Lähteet

## Aiheesta muualla

* Hannu Rinne: Kylpyhuone & WC. Perinnemestari, YLE 2009.
Santa Lucia (yhtye)

**Santa Lucia** oli suomalainen vuosina 1984–1992 toiminut rockyhtye, joka oli kotoisin Kemistä. Yhtye julkaisi uransa aikana neljä singleä, yhden LP:n ja yhden mini-LP:n.

## Yleistä

Santa Lucia nousi julkisuuteen versiollaan Vera Teleniuksen hittikappaleesta ”Miljoona ruusua” vuonna 1988. Sen ainoaksi jäänyt albumi *Arktista Hysteriaa* ilmestyi Poko Rekordsin julkaisemana kaksi vuotta myöhemmin. Kappaleet ”Harhaa” ja ”Pelastus Avaruudesta” julkaistiin singlenä. Yhtye hajosi 1990-luvun alussa jäsenten muutettua opiskelemaan eri puolille Suomea. Viimeinen julkaisu oli neljän kappaleen mini-LP/EP *Neljä Tunnelia Tuonelaan* vuonna 1992.

Yhtye teki kappaleesta ”Ruusutarha” musiikkivideon, ja myöhemmin kappaleesta ”Harhaa” tehtiin promovideo. LP *Arktista Hysteriaa* ja EP *Neljä Tunnelia Tuonelaan* julkaistiin 1992 myös CD-versioina.

Kitaristi Kati Pyykkö soitti Santa Lucian jälkeen Juice Leskisen ETC-kokoonpanossa. Laulaja Mape Morottaja toimitti myöhemmin *[[Poliisi-TV|Poliisi-TV:tä]]*.

Santa Lucia esiintyi kolmesti loppuvuonna 2011. Viimeinen esiintymisistä oli Helsingissä Metal Warning IV -festivaaleilla marraskuussa. 

Yhtye julkaisi koko tuotannostaan CD-levyn *Arktista hysteriaa – Koko tuotanto 1988–1992*. CD koostuu aiemmin julkaistusta albumista sekä yhdeksästä bonuskappaleesta. Elokuussa 2019 yhtyeen koko levytetty tuotanto sekä myös aiemmin julkaisemattomia äänityksiä julkaistiin kolmen vinyylilevyn kokoelmana. Yhdysvaltalaisessa ''Rolling Stone'' -musiikkijulkaisussa sitä kutsuttiin "vuoden cooleimmaksi uudelleenjulkaisuksi".

## Kokoonpano
* Kati ”Aide” Pyykkö (kitara)
* Virpi ”Häte” Mattila (rummut)
* Mari-Anne ”Sipe” Mäki (kosketinsoittimet)
* Mape Morottaja (laulu)
* Outi-Maria ”Kultsi” Kultalahti (bassokitara)

## Julkaisut
### Albumit

### EP:t

### Singlet

### CD:t

## Lähteet
* Tiedot kokoonpanosta:   

### Viitteet

## Aiheesta muualla
* 
* Encyclopaedia Metallumin sivu yhtyeestä
* YLE Elävä arkisto: Santa Lucian hevit leidit
Kylpyamme

**Kylpyamme** on kylpemiseen eli veteen upottautumalla tapahtuvaan peseytymiseen tarkoitettu kaluste, allas. Kylpyjä voidaan ottaa myös terveydellisistä syistä tai huvin vuoksi. 

Useimmiten kylpyamme on nykyisin kiinteä ja sijoitettu kylpyhuoneeseen, mutta on olemassa myös siirrettäviä ammeita. Jälkimmäiset on voitu säilyttää muualla ja tuoda kylvyn ajaksi esimerkiksi keittiöön.

Kylpyamme on yleensä mitoitettu siten, että siihen mahtuu yksi aikuinen lähes makaavaan asentoon tai istumaan (istuma-amme). 

Nykyaikaiset kylpyammeet voidaan valmistaa akryylimuovista tai lasikuidusta, emaloidusta teräksestä tai puusta. Aiemmin ammeita valmistettiin myös valuraudasta ja galvanoidusta teräksestä. Yleensä amme sijoitetaan lähelle vesipistettä ja viemäriä, jolloin se voidaan täyttää ja tyhjentää vaivattomasti. Amerikassa ja Englannissa käytetään paljon kylpyammeita saunojen sijaan.

Kylpyammeeseen voi kuulua myös pore- ja vesihierontalaitteita. Tällöin puhutaan poreammeesta. Tällainen amme voi olla tarkoitettu useammalle kuin yhdelle kylpijälle.

Kylpyammeesta käytetään myös nimitystä vanna, joka tulee venäjänkielisestä sanasta *vanna* (ванна). Venäjällä kylpyamme löytyy lähes jokaisesta kodista.

## Katso myös
* Kylpytynnyri

## Aiheesta muualla
Camerlengo

**Camerlengo** (myös *kardinaalikamariherra*) on katolisen kirkon korkea virkamies, kardinaali, joka toimii paavin kamariherrana. Camerlengo vahvistaa paavin kuoleman. Paavin kuoltua suurin valta Vatikaanissa siirtyy camerlengolle, kunnes uusi paavi valitaan. Nykyinen camerlengo on Kevin Joseph Farrell, jonka paavi Franciscus nimitti virkaan 14. helmikuuta 2019.

## Katso myös
* Sedisvakanssi

## Lähteet

## Aiheesta muualla
Papu ja Pojat

**Papu ja Pojat** on suomalainen rock-yhtye. Yhtye muistetaan parhaiten kappaleesta ”Helle”, joka julkaistiin vuonna 1983 kokoelmalla *Suomi soi 2*. Yhtye julkaisi ainoastaan yhden oman levyn, jolta maininnan arvoinen on myös kappale ”Westerlund”.

*Papu ja Pojat* -levyn kaikki kappaleet sävelsi ja sanoitti J. Karjalainen. Laulaja Haroa lukuun ottamatta yhtyeen jäsenet olivat J. Karjalainen & Mustat Lasit -yhtyeestä.

Levyn takakansitekstin kirjoitti Kimmo Miettinen, joka oli kaivannut levyn julkaisua jo kauan.

## Kokoonpano
* Mikko Lankinen – kitara
* Pekka Lehti – basso
* Janne Haavisto – rummut
* Mitja Tuurala – urut
* Papu Haro (Helena Haro) – laulu

## Diskografia
* 

## Lähteet
* Tiedot kokoonpanosta:  

## Aiheesta muualla
*
Aquamarine

**Aquamarine** on elokuva vuodelta 2006. Se kertoo kahdesta teini-ikäisestä tytöstä, Clairesta (Emma Roberts) ja Haileystä (Joanna Levesque), jotka auttavat Aquamarinea (Sara Paxton) toteuttaakseen unelmansa. Nimi "Aquamarine" tulee Aquamarine-nimisestä jalokivestä (; latinankielinen nimi tarkoittaa merivettä).

## Juoni

Elokuva kertoo ystävistä, Clairesta ja Hayleystä. Heillä on edessään suuri ongelma, Hayleyn äiti on saanut uuden työn Australiasta ja he muuttavat jo viiden päivän päästä. Hayley ei halua muuttaa, koska hän ei näkisi Clairea enää. Niinpä he yrittävät löytää ratkaisun tilanteeseen. Eräänä yönä myrsky huuhtoo Aquamarine-nimisen merenneidon Clairen isovanhempien omistaman rantaklubin altaaseen. Hayley ja Claire löytävät Aquamarinen. Aquamarinen täytyy löytää aito rakkaus kolmessa päivässä, tai hän joutuu naimisiin isänsä valitseman puolison kanssa. Claire ja Hayley lupaavat auttaa häntä ja palkkioksi saavat yhden toiveen. Kolmessa päivässä ehtii tapahtua yhtä jos toista, mutta löytääkö Aquamarine rakkauden ja muuttaako Hayley Australiaan?

Aquamarine luokitellaan komediaksi, jossa on kunnon tyttöjen elokuvan ainesta, kuten rakkautta ja ystävyyttä. Tarina kertoo kahdesta tytöstä, jotka auttavat merenneitoa toteuttamaan unelmansa.

## Näyttelijät
Soup De Loop

**Soup De Loop** oli suomalainen europop-yhtye, jonka jäseniä olivat Mari Vesala, Raymond Ebanks ja Jaakko Salovaara. Yhtye julkaisi ensimmäisen singlensä vuonna 1995, ainoan albuminsa vuonna 1997 ja hajosi tämän jälkeen.

## Diskografia
* *Brainspotting* (1997)

## Lähteet

*  

### Viitteet

## Aiheesta muualla

*
Yhdistyneiden kansakuntien yleiskokouksen puheenjohtaja

**Yhdystyneiden kansakuntien yleiskokouksen puheenjohtaja** johtaa Yhdistyneiden kansakuntien yleiskokouksen istuntojen puhetta kaikissa istuntokauden istunnoissa sekä hätä- ja erityisistunnoissa. 

Yleiskokouksen alussa, yleensä kolme kuukautta ennen yleiskokouksen alkua, valitaan puheenjohtaja sekä 21 varapuheenjohtajaa ja pääkomiteoiden puheenjohtajat joistakin jäsenvaltioista. 

Yleiskokouksen puheenjohtajuus kiertää vuosittain kunkin jäsenmaan ryhmittymältä toiselle. Ryhmittymät ovat Afrikka, Aasia, Itä-Eurooppa, Latinalainen Amerikka ja Karibia, Länsi-Eurooppa ja muut .

## Luettelo

## Lähteet